קווין סראפן

קווין סראפן (בצרפתית: Kevin Séraphin; נולד ב-7 בדצמבר 1989) הוא כדורסלן עבר צרפתי, אשר שיחק בעמדות הפאוור פורוורד והסנטר. שיחק בליגת ה-NBA בין השנים 2010–2017, ולקח חלק במשחקי אליפות אירופה (2011) ואולימפיאדת לונדון (2012) כשחקן נבחרת צרפת בכדורסל.

קריירה מקצועית
שולה באסקט
בדצמבר 2007 הצטרף סראפן לקבוצת הבוגרים של שולה באסקט מליגת העל הצרפתית, אחרי שבילה עונה אחת בקבוצת הנוער של המועדון. באוגוסט 2009 חתם על הארכת חוזהו בקבוצה הצרפתית לשלוש עונות נוספות, עם אופציית יציאה לליגת ה-NBA. עונת  הייתה עונת הפריצה של סראפן בליגה הצרפתית לאחר שהעמיד  של 6 נקודות ו-4.2 ריבאונדים למשחק ועזר לקבוצתו לזכות בתואר האליפות המקומי. בסיום העונה זכה סראפן בתואר השחקן המצטיין של הליגה הצרפתית.

וושינגטון ויזארדס
סראפן נבחר בבחירה ה-17 בדראפט 2010 על ידי שיקגו בולס. כשבועיים לאחר ערב הדראפט, ב-8 ביולי 2010, נשלח סראפן לוושינגטון ויזארדס, יחד עם קירק היינריך, עבור זכויות הדראפט על ולדימיר ורמינקו. ב-20 בספטמבר 2011 חתם סראפן עם קאחה לבורל ויטוריה מהליגה הספרדית על חוזה עד סיום שביתת השחקנים ב-NBA שפרצה בתחילת העונה. סראפן הספיק לשחק שבעה משחקים במדי הקבוצה הספרדית ביורוליג בטרם הסתיימה השביתה ב-NBA, ובסיומה חזר לוושינגטון ויזארדס, בהתאם לחוזהו בקבוצה. ב-10 באפריל 2012 קלע סראפן שיא קריירה של 24 נקודות בניצחון קבוצתו על אורלנדו מג'יק. ב-18 ביולי 2014 חתם על הארכת חוזה בוושינגטון לעונה אחת עבור כ-4 מיליון דולר.

ניו יורק ניקס
לקראת עונת  חתם בניו יורק ניקס על חוזה לעונה אחת עבור כ-2.8 מיליון דולר. בעונתו היחידה בקבוצה התקשה להיכנס לרוטציית השחקנים הקבועה, ורשם ממוצעים מאכזבים של 3.9 נקודות ו-2.6 ריבאונדים למשחק.

אינדיאנה פייסרס
ב-8 בספטמבר 2016 חתם באינדיאנה פייסרס על חוזה לשתי עונות עבור 3.6 מיליון דולר. ב-31 ביולי 2017, בסיום עונתו היחידה באינדיאנה, נחתך מסגל הקבוצה.

ברצלונה
ב-4 באוגוסט 2017 חתם סראפן על חוזה לשנתיים בקבוצת ברצלונה מליגת העל הספרדית. בשתי עונותיו בברצלונה זכה עמה בגביע המלך הספרדי.

באוקטובר 2020 הודיע על פרישתו ממשחק, בגיל 30, בשל פציעה בברכו.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  וושינגטון 58  1  10.9  0.449  0.000  0.710  2.6  0.3  0.3  0.5  2.7  וושינגטון 57  21  20.6  0.531  0.000  0.671  4.9  0.6  0.3  1.3  7.9  וושינגטון 79  8  21.8  0.461  0.000  0.693  4.4  0.7  0.3  0.7  9.1  וושינגטון 53  1  10.9  0.505  0.000  0.871  2.4  0.3  0.1  0.5  4.7  וושינגטון 79  0  15.6  0.513  0.000  0.707  3.6  0.7  0.1  0.7  6.6  ניו יורק 48  0  11.0  0.410  0.000  0.826  2.6  1.0  0.2  0.8  3.9  אינדיאנה 49  3  11.4  0.551  0.000  0.636  2.9  0.5  0.1  0.4  4.7 קריירה 423 34  15.2  0.489  0.000  0.715  3.5  0.6  0.2  0.7  5.9

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  וושינגטון 4  0  1.5  0.000  0.000  0.000  0.5  0.0  0.0  0.0  0.0  וושינגטון 6  0  12.0  0.484  0.000  0.500  3.2  0.3  0.3  0.2  5.5  אינדיאנה 4 0  14.8  0.462   0.000  0.714  3.5  1.0  0.0  0.5  7.3 קריירה 14  0  9.8  0.450  0.000  0.615  2.5  0.4  0.1  0.2  4.4

ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ויטוריה 7  5  19.2  0.551  0.000  0.800  5.0  0.6  0.4  1.0  8.9  ברצלונה 15  14  20.3  0.579  0.000  0.655  4.9  0.9  0.3  0.9  12.1  ברצלונה 27  2  14.1  0.632  0.000  0.786  3.6  0.5  0.2  0.4  8.3 קריירה 49  21  16.7  0.599  0.000  0.720  4.2  0.6  0.3  0.6  9.6

קישורים חיצוניים

הערות שוליים

קטגוריה:בחירות דראפט של שיקגו בולס
קטגוריה:כדורסלני אינדיאנה פייסרס
קטגוריה:כדורסלני ברצלונה
קטגוריה:כדורסלני וושינגטון ויזארדס
קטגוריה:כדורסלני נבחרת צרפת
קטגוריה:כדורסלני ניו יורק ניקס
קטגוריה:כדורסלני סאסקי בסקוניה
קטגוריה:כדורסלני שולה באסקט
קטגוריה:כדורסלנים צרפתים
קטגוריה:צרפתים שנולדו ב-1989